KENSINGTON TEMPLE Rukous: mahdottomasta mahdollinen
COLIN DYE Rukous: tartu mahdottomaan
Avatkaa Raamatusta Jaak. 5.
Luemme kohta jakeet 13―18.
Tri Jack Hayford kirjoitti kirjan -
nimeltä "Mahdottomaan hyökkäävä rukous". En sitten käytä sitä otsikkoa.
Mutta sitä minä oikeasti tarkoitan.
Mahdottomaan hyökkääminen, tarttuminen.
Haluan teidän vievän kotiin erään sanoman tästä.
Tutkiskelkaa sitä solukokoontumisissa tänään ja myöhemmin viikolla.
Ottakaa moniste mukaanne.
Rukouksella on vaikutusta.
Kaikki tietävät sen. Sanotaan se yhdessä.
Rukouksella on vaikutusta. Seis.
Millaista vaikutusta sillä on?
Tiedämme, että psykologisesti rukous tekee hyvää.
Tarkastelimme neurologisia tutkimuksia.
Sitä kutsutaan neuroteologian uudeksi tieteenhaaraksi.
Se osoittaa, että rukous on hyväksi terveydelle, hyväksi emotionaalisesti.
Nyt menen sitä syvemmälle, sillä rukous, jolla on vaikutusta, -
on muutakin kuin rukous, joka tekee olosta hyvän ja paremman.
Rukouksella, jolla on vaikutusta, on jumalallinen vaikutus.
Tässä koko virke: -
Rukouksella on vaikutusta, tauko, jumalallista vaikutusta.
Jaak. 5:13 (NLT): -
"Kärsiikö joku keskuudessanne?
Hän rukoilkoon.
Onko joku iloinen? Hän laulakoon Psalmeja.
Onko joku keskuudessanne sairas? Kutsukoon seurakunnan vanhimmat, -
ja nämä rukoilkoot hänen puolestaan.
Voidelkoot hänet öljyllä Herran nimessä, -
ja uskon rukous parantaa sairaan. Ja Herra nostaa hänet ylös.
Jos hän on syntiä tehnyt, hän saa anteeksi.
Tunnustakaa rikkomuksenne toisil- lenne ja rukoilkaa toistenne puolesta, -
että parantuisitte.
Vanhurskaan tehokas, palava rukous saa paljon aikaan.
Elia oli ihminen, jolla oli samanlainen luonto kuin meillä.
Hän rukoili toden teolla, ettei sataisi.
Eikä maassa satanut kolmeen ja puoleen vuoteen.
Ja hän rukoili uudelleen, niin taivas antoi sateen.
Ja maa tuotti hedelmänsä."
Esitän kysymyksen. Mieti ja ajattele hetken.
Mikä on ihmeellisin rukousvastaus, -
jonka olet koskaan kokenut?
Esitin saman kysymyksen itselleni.
Mieleeni tuli useita rukousvastauksia.
Mieleeni tuli yksi huomattava, ihmeellinen rukousvastaus.
Enkä edes ansainnut sitä, kuten en mitään rukousvastauksia.
Koska olin ollut tosi tyhmä.
Olin Afrikassa Keniassa.
Tarvitsin ajoneuvon mennäkseni maan toiselle puolelle -
yli korkeiden vuoristojen.
Ja ainoa löytämämme auto... Keksin jo selityksiä.
Ainoa vapaa auto oli romu.
Renkaat olivat yhtä sileät kuin Win Louisin kallo.
Meidän ei olisi pitänyt ottaa sitä. Olen pahoillani, Amanda.
Se oli tyhmää.
Olin kuitenkin siinä tilanteessa. Lähdimme ajamaan myöhään illalla.
Ajoimme koko yön vuoriston yli.
Puhkesi kova myrsky. Teille kaatuili puita.
Tuuli ja satoi. Istuin takapenkillä. Sisälläni oli valtava rauha.
Olin pyytänyt Jumalalta varjelusta. Nukahdin. Kuin Jeesus veneessä.
Ja minä koin... En voi todistaa mitään, -
mutta koin enkelvaltojen läsnäolon, -
joka kannatteli ja tuki minua.
Noin viikon päästä ajoimme samaa reittiä takaisinpäin päivänvalossa.
Näimme, minkä läpi olimme ajaneet, ja minä järkytyin.
Busseja oli vierinyt tieltä.
Tiet olivat huuhtoutuneet pois. Oli liukasta.
Emme olisi mitenkään selvinneet siitä matkasta, -
ellei Jumala olisi ollut kanssamme ja varjellut meitä. Ylistys Jeesukselle!
Rukouksella on vaikutusta, -
jumalallista vaikutusta.
Ei ole epäilystäkään: Jumala kuulee rukoukset ja vastaa niihin.
Sanot: "Tiedän sen." Mutta tahdon varmistaa, että se menee perille.
Rukouksella on vaikutusta.
Jotkut sanovat: "Miksi edes rukoilla?
Jos Jumala tietää, mitä Hän aikoo tehdä, -
ei tarvitse rukoilla. Hän tekee sen joka tapauksessa.
Jos sinun rukouksesi muuttaa Jumalan mielen, ei Hän ole suuri."
Jotkut ovat lannistuneet. He rukoilevat rukoilemistaan -
mutta eivät saa vastausta. "Mitä järkeä?"
Joskus nukahdamme, kun pitäisi rukoilla.
Uudessa testamentissa Jeesus sanoi: "Ettekö tätä hetkeä jaksaneet valvoa?"
Sitä kysyn teiltä 24 tunnin rukousketjussa.
"Ettekö voisi valvoa yhtä tuntia viikossa?"
Niin meillä olisi jatkuva rukousketju kaiken muun rukoilemisen lisäksi, -
jotta Jumala toimisi ja mahdoton muuttuisi mahdolliseksi.
Suuri esirukoilija ja raamatunselittäjä Samuel Chadwick sanoi: -
"Ei ole mitään vilpittömän rukouksen vertaista voimaa.
Kun Aabraham vetosi Sodoman puolesta.
Kun Jaakob paini yön hiljaisuudessa.
Mooses seisoi muurinaukossa.
Daavidin sydän riutui surun ja katumuksen murtamana.
Jeesus itse vuoti verta Getsemanen puutarhassa."
Samuel Chadwick sanoo: "Tällaiset rukoukset voittavat.
Ne tuovat tulen.
Ne tuovat voiman.
Ne tuovat Jumalan."
Rukouksella on jumalallista vaikutusta.
Kysymys kuuluu, miten se toimii.
Vaatiiko se jotain erityistä tekniikkaa? Tai tiettyä asentoa?
Pitääkö lausua jokin tietty litania?
Laittaa itsensä johonkin asemaan, jotta saisi Jumalan kuuntelemaan?
Onko se jokin uskonnollinen rituaali?
Jos tekee oikein, se toimii. Jos ei, se ei toimi. Ei. Raamattu sanoo: -
rukous perustuu suhteeseen, ei tekniikkaan.
Toinen kysymys: Kuunteleeko Jumala joitain erityisiä ihmisiä?
Yleensä silloin ei tarkoita itseään. "Ei Jumala ainakaan minua kuuntele."
Sitä katselee vierustoveria tai jotakuta salin toisella puolella.
Kun tuo henkilö tuli sisään, hän kävelikin niin hengellisesti.
Kuin hän olisi leijunut viisi senttiä ilmassa. Näytti tosi pyhältä.
"Jumala vastaa kyllä hänelle."
Mielessäsi on oma peilikuvasi aamulta.
"Jumala, et ainakaan minua kuuntele."
Ei. Raamattu sanoo, ettei ole olemassa merkkihenkilöitä, -
joita Jumala kuuntelee enemmän kuin muita. Rukouksessa ei ole hierarkiaa:-
Jos olet kypsä, hyvä uskova, Jumala kuuntelee sinua.
Jos olet uusi uskova tai kamppailet uskonelämässä, Jumala ei kuuntele.
Ei. Jumala avaa rukouksen oven Jeesuksen nimessä kaikille uskoville.
Mainitsen kaksi periaatetta. Ei ole tekniikoita, mutta on periaatteita.
Periaatteista saisi kokonaisen seminaarin.
Painetaan mieleen pari avainperiaatetta tästä kohdasta.
Ensinnäkin: Usko on avain.
Kun rukoilemme, on tärkeää uskoa, että Jumala kuuntelee ja auttaa.
Tässä mainitaan vanhinten rukous sairaiden puolesta.
Uskossa lausuttu rukous parantaa sairaat. Jumala nostaa heidät ylös.
Mahtavaa! Uskossa lausuttu rukous, uskon rukous, parantaa sairaat.
Varhaisella helluntaipioneeri Smith Wigglesworthilla oli sanonta.
Hän oli hyvin jyrkkä.
Hän oli aika kärsimätön ihmisiä kohtaan.
Hän ei suvainnut mielettömiä hyvin. Hän sanoi usein näin: -
"Jos lausutte saman rukouksen viidesti, se todistaa, -
että olette rukoilleet neljästi epäuskossa."
Siinä on totuuden siemen. Uskon rukousta tarvitaan vain kerran.
Mutta Jeesus puhuu myös kestävästä rukouksesta.
Siinä jatkaa rukousta, saipa vastauksen tai ei.
Raamatusta kerrotaan leskestä, joka meni tuomarin luo.
Tuomari ei vastannut lesken pyyntöön.
Leski anoi anomistaan. Hän pyysi ja pyysi.
Tuomari sanoi lopulta: "Voisiko joku tukkia naisen suun!
Antakaa, mitä hän tahtoo. Kunhan hän jättää minut rauhaan."
Jeesus sanoi: Jos väärämielinen tuomari vastaa sillä tavalla -
jollekulle, joka pyytää sinnikkäästi, -
miten paljon ennemmin Jumala vastaa sinulle, -
jos rukoilet etkä anna periksi?
Usko on avain.
Toinen katkelmasta oppimamme asia on, että ehjät suhteet ovat avain.
Se on aika yllättävää.
Se on yksi teema, josta toivon teidän keskustelevan soluissa.
Ehjät suhteet ovat avain.
Jos kannat kaunaa ja vihamielisyyttä veljeäsi kohtaan, -
älä odota, että Jumala kuuntelee sinua.
Se tuntuu kovalta puheelta, mutta Jeesus sanoi kerran: -
"Kun rukoilet ja muistat, että jollain oli jotain sinua vastaan -
tai sinulla on jotain jotakuta vastaan, anna anteeksi."
Anna anteeksi. Anna anteeksi.
Tässä syntien tunnustaminen -
ei ole varhainen alkuseurakunnan muoto ripittäytymisen opista.
Se on vain sitä, että sanotaan: -
"Haluan tunnustaa jotain. Puhdistaa sydämeni.
Selvittää asia, joka on tullut väliimme.
Istutaan alas ja keskustellaan, -
että kun kannamme toisiamme rukouksin, välirikko voisi korjaantua.
Suhde on tärkeä."
On kaksi jaetta. Äsken mainittu: "Kun rukoilette, antakaa anteeksi."
On myös olemassa sana aviomiehille ja vaimoille.
Se osoitetaan aviomiehille, -
mutta olen aika varma, että se pätee myös vaimoihin.
Pietari sanoo aviomiehille: -
"Osoittakaa kunnioitusta, huomaa- vaisuutta, hellyyttä vaimollenne, -
etteivät rukouksenne estyisi."
Mikä ilmestys!
Ensimmäinen ilmestys on tämä: aviomies rukoilee!
Montako vaimoa täällä on?
Raamatussa sanotaan: aviomiehen rukous.
Useimmissa perheissä rukoilee nainen.
Isoisäni, joka oli toisessa maailmansodassa, tapasi sanoa: -
"Miehet menivät sotaan, ja naiset jäivät kotiin rukoilemaan."
Rukoileminen on naisten tehtävä.
Naiset tuntuvat tietävän sen.
Puhun nyt miehille.
Miehet, opetelkaa ottamaan valta kotonanne hengellisesti ja rukoilkaa.
Älkää jättäkö rukoilemista vaimojen tehtäväksi.
Sanotaan: Jos sanoit vaimolle tylysti -
tai aviosuhteessa on välirikko, -
se vaikuttaa Jumala-suhteeseesi ja estää rukouksiasi.
Rehelliset, ehyet suhteet ovat avain.
Seuraava kysymys: Kuka sitten voi rukoilla tehokkaasti?
Kuka onnistuu todennäköisimmin?
Tässä puhutaan erityisesti vanhimmista.
Jos sinulla on sairaus tai ongelma, soita seurakunnan vanhimmille.
He palvelevat sinua.
Se osoittaa, että Jumala on antanut hengellisille johtajille -
erityisen vallan, mitä tulee sinun hengelliseen hyvinvointiisi.
Se on hieno juttu. Se on Jumalan lahja, -
jossa vanhimmilla ja paimenellisilla huolenpitäjillä ja johtajilla -
on Jeesukselta saatu valta rukoilla puolestasi ja siunata sinua. Aamen!
Mutta polttopiste ei jämähdä siihen.
Se siirtyy nopeasti vanhimmista, joilla on valta rukoilla ja siunata, -
siihen, että kaikilla muillakin on valta rukoilla toinen toistensa puolesta.
Siksi hän jatkaa: Paitsi että vanhimmilla on valta, -
hän sanoo jakeessa 16: "tunnustakaa rikkomuksenne toisillenne -
ja rukoilkaa toinen toisenne puolesta, että parantuisitte."
Rukoilkaa toinen toistenne puolesta.
Tämä on yksi mahtavista "toinen toistenne" -jakeista.
Uudessa testamentissa niitä on 46―47. Ne osoittavat, -
että meillä on vastuu rakastaa, rohkaista, opettaa, opetuslapseuttaa, -
neuvoa ja nuhdella toinen toistamme, rukoilla toinen toisemme puolesta -
ja huolehtia toinen toisestamme. Aamen!
Meillä on siis valta etsiä Jumalaa toinen toistemme puolesta.
Tämä on "toinen toistamme" -jae. Jokaisella uskovalla on oikeus -
astua Jumalan läsnäoloon mukanaan pyyntöjä Jeesuksen nimessä -
ja olla rohkea Jumalan läsnäolossa.
Saadakseen viestin perille hän käyttää havaintoesimerkkiä.
Se vaatii hieman selitystä, sillä sitä ei näe heti.
Hän yrittää sanoa: "Teistä jokainen voi rukoilla ja nähdä suuria vastauksia.
Ajattele vaikka Eliaa!" Hetkinen.
Ellei tietäisi, mitä jakeen lopussa sanotaan, voisi ajatella näin: -
"Elia! Enhän minä voi rukoilla niin kuin Elia.
Hän rukoili, ja taivaasta lankesi tuli. Hän rukoili, ja lakkasi satamasta.
Hän ohjaili säätä rukouksillaan. Hän nuhteli Baalin profeettoja.
En ikinä pystyisi rukoilemaan niin."
Mutta juuri se on rukouksen voima, joka on sinunkin käytössäsi, -
kun tiedät, miten luottaa Jumalaan. Jaakob nimittäin sanoo: -
Elia, joka oli ihminen kuten me.
Kuningas Jaakon käännös sanoo: -
"Hän oli samojen mielitekojen alainen ihminen -
kuin meghin." Jossain sanassa oli varmasti spirantti.
Hän oli vain ihminen.
Kun tutkii Elian elämää, hänellä oli pelko-ongelma.
Hänellä oli ongelmia minäkuvansa ja identiteettinsä kanssa.
Hänellä oli kaikki ongelmat, jo ennen kuin psykologit keksivät ne.
Mutta kyse ei ole siitä, miten vahva sinä olet vaan miten vahva Jumala on.
Eikä siitäkään, että rukous olisi vahva.
Muistatteko? "He rukoilevat, ja uskon rukous parantaa sairaat.
Mutta Herra nostaa heidät ylös." Rukous ei nosta vaan Jumala.
Siksi rukoilemme Jumalaa ja näemme Hänen tekevän sen.
Rukouksella on jumalallinen vaikutus.
Vanha kunnon Elia.
Mitä tässä on meneillään?
Vanhassa testamentissa -
Jumalan kansa oli jakautunut kahtia.
Salomon kultaisen kauden jälkeen -
kuningaskunta jakautui kahtia noin vuonna 930 eKr.
Jerobeam hallitsi pohjoisessa ja Rehabeam etelässä.
Pohjoinen kuningaskunta käänsi selkänsä Jumalalle.
Jerobeam teki epäjumalia ja uhrikukkuloita.
Hän asetti kultaisia vasikoita Beeteliin ja Daaniin.
Pahuus siirtyi kuninkaalta toiselle.
Omria kuvaillaan Vanhassa testamentissa suurena kuninkaana.
Mutta hän teki sitä, mikä oli pahaa.
Sitten kuninkaaksi tuli Ahab, joka otti vaimokseen Iisebelin.
Hän kulki Jerobeamin synneissä ja palveli epäjumalia.
Hän jälleenrakensi Jerikon. Jerobeam, Jeriko ja Iisebel ― JJI-syndrooma.
Iisebel oli siidonilaisten kuninkaan tytär.
Hän toi Israeliin Baalin ja Astarten palvonnan.
Se oli pakanallinen hedelmällisyyden uskonto.
Kyse oli säiden ja maanviljelysolojen hallitsemisesta.
Kun Elia seisoo Ahabin edessä ja sanoo: "Ei tule sadetta, -
ennen kuin nämä huulet sanovat niin."
Hän sanoi: "Luulet, että sinun jumalasi hallitsevat.
Mutta meidän Jumalaamme, joka on ainoa tosi, elävä Jumala, -
sinun tulisi kumartaa, sillä Hän on ainoa Jumala, joka vastaa rukouksiin."
Jaakobin kirjeessä meille paljastetaan sisäpiirin juttu.
Kuninkaiden kirjassa näemme Elian marssimassa kuninkaan eteen.
"No niin, Ahab! Kuuntelepa tätä.
Ei tule sadetta, -
ennen kuin sanon niin."
Kuin sinä koputtaisit Kesärannan oveen.
Et pääsisi sinne asti. Avaisit oven ja sanoisit... Kuka Kesärannassa asuu?
Sipilä! Kuule Herran sana.
Talous painuu alas, alas, alas.
Eikä se nouse ylös, ylös, ylös, ennen kuin sanon.
Sinut kärrättäisiin pois nopeasti.
Mutta Elialla oli voima ja valta.
Miksi? Koska Jaakob kertoo taustan, sisäpiirin jutun.
Hän rukoili. Hän ei leveillyt.
Hän rukoili, ettei sataisi.
Hän asettui linjaan Jumalan ilmestyksen kanssa.
Jumala sanoi: "Haluan näyttää Israelin kansalle, kuka on pomo."
Mahtava juttu. Uskon, että tänäänkin on sama.
Kun Jumala vastaa rukouksiin elämäs- säsi, Hän osoittaa, kuka on pomo.
Paholainen ei ole elämäsi pomo. Jumala on.
Kun Hän vastaa kansan rukouksiin, Hän osoittaa olevansa kansan pomo.
Palaan vielä isoisääni toisessa maailmansodassa.
Hän koki sen. Hän oli lääkintämies Dunkuerquen rannalla.
Jos muistat sotahistoriasta, -
liittoutuneet kärsivät raskaan tappion. He vetäytyivät Dunkerqueen.
Heidän piti päästä sieltä pois.
Ainoa reitti oli Kanaalin ylitse. He eivät voineet kävellä sen yli.
Kansakunta rukoili. Kansaa käskettiin rukoilemaan.
Ja mitä tapahtui? Jumala tyynnytti Englannin kanaalin.
Se oli kuin lasimeri. Yhtä tyyni.
Niin pienin ja haurainkin jolla tai purkki -
pystyi ylittämään sen turvallisesti.
Monet pikkuveneet ja kalastajat hakivat Kanaalin toiselta puolelta -
liittoutuneiden sotilaita turvaan.
Koko kansakunta tiesi, että se oli rukousvastaus.
Kuvitelkaa, jos tänäänkin -
olisi joku kansallisesti merkittävä mies tai nainen, -
joka näinä poliittisen korrektiuden päivinä käskisi kansan rukoilla -
Israelin Jumalaa, Herramme Jeesuksen Jumalaa ja Isää, -
tekemään ihmeen kansakunnassa. Takaan, että se tapahtuisi.
Koska Jumala tahtoo osoittaa kansakunnalle -
ja kansakunnille, kuka on pomo.
Kolmen ja puolen vuoden kuluttua oli taas sateen hetki.
Elia oli hoidellut Baalin ja Astarten väärät profeetat.
Oli sateen hetki.
Karmel-vuorella leijaili vielä katku, -
kun tuli oli iskenyt alas taivaasta ja kuluttanut uhrin.
Hän sanoi palvelijalleen: "Mene katsomaan. Minä aion rukoilla."
Halleluja.
Onko sinulla kyllin uskoa sanoa: "Mene katsomaan. Minä rukoilen"?
Jeesus käski katsoa ja rukoilla. Jos etsit puolisoa, älä ainoastaan rukoile.
Katso ja rukoile. Pikku vinkki. Katso ja rukoile.
Hän lähetti palvelijansa katsomaan. Hän kumartui asentoon.
Se oli synnytysasento.
Siinä asennossa naiset silloin synnyttivät.
Elia synnytti hengellistä todellisuutta.
Hän lähetti palvelijansa katsomaan, näkyykö sadetta. Ei näkynyt.
Meni uudelleen. Palasi. Elia rukoili. Palvelija meni taas.
Tuli takaisin. "Näkyy miehen kämmenen kokoinen pilvi."
Elia sanoi: "Lähtekää äkkiä. Kuulen rankkasateen äänen. Se on tulossa."
Hän rukoili. Ei tullut sadetta.
Hän rukoili uudelleen. Tuli sade.
Rukouksella on vaikutusta.
Kuvittele, mitä oli meneillään. Että näkisimme kaikista näkökulmista.
Ei vain 360-näkymä vaan kaikki ulottuvuudet, myös hengelliset.
Tässä mies rukoilee.
Kun hän rukoilee, alamme nähdä, miten Jumalan tarkoitusten pyörät -
pyörivät ja kääntyvät.
Katso tarkemmin. Näet, kuinka enkelit ryntäävät työhönsä.
Demonit pakenevat voimattomina estämään, -
mitä on tapahtumaisillaan.
Korkeapaine työntyy eteenpäin. Lämpimät ilmamassat väistyvät.
Matalapaine seisahtuu Euroopan mantereelle.
Täällä sataa, mutta ei tuolla.
Samanlainen asia tapahtui hiljattain. Itse asiassa se on meneillään vieläkin.
Tässä on satelliittikuva Lähi-idästä, -
Pohjois-Afrikasta ja Euroopasta jouluaattona 2015.
Joulukuun puolenvälin rankkasateiden jälkeen Israel on kärsinyt kuivuudesta.
The Jerusalem Post -lehden mukaan se on pahin tilastoitu kuivuus.
Selitän kuvaa. On kuin olisin säätiedottaja.
Kenties voisin tehdä keikkaa sivussa.
Rankkasateet työntyvät Britannian pohjoisosaan.
Minulla on hauskaa.
Kohtalaisempia sateita tulee Pohjois-Afrikassa.
Mutta koko Lähi-idän alue jää kuivuuden valtaan.
Israelin ilmatieteen laitoksen johtaja tri Amos Porat -
kirjoitti The Jerusalem Post -lehdessä: -
"Kuiva talvi johtuu ilmiöstä nimeltä sulkukorkeapaine.
Sen vuoksi sadealueista valtaosa pysyy paikallaan Länsi-Euroopassa."
Sulkukorkeapaine jatkui 3,5 vuotta, koska Jumala vastasi rukoukseen.
Kuka tietää, mitä Jumala sulkee, kun sinä rukoilet.
Kuka tietää, mitä ovia avautuu, kun rukoilet.
Rukouksella on vaikutusta.
Jumala osoitti olevansa kaikkea, mitä Hän sanoi olevansa.
Osoitti olevansa Herra.
Kun opimme taipumaan Jumalan työlle -
vastaten Pyhälle Hengelle, -
omaten innon ja rukouksen mielen, -
polvistumme Jumalan ja Isän edessä Jeesuksen nimessä ja tiedämme, -
että kun rukoilemme, Jumala tekee työtä. Siksi me rukoilemme.
Hän johtaa ja antaa sille kipinän.
Me vastaamme ja teemme yhteistyötä Hänen kanssaan.
Jumala tekee työtä, me rukoilemme. Me rukoilemme, Jumala tekee työtä.
Teemme yhteistyötä Jumalan kanssa Hänen tehdessä mahdottomasta totta.
Rukous on tarttumista mahdottomaan.
Sanotaan, että politiikka on mahdollisen taidetta.
Eli sen, mitä voi olla inhimillisesti.
Emme ole poliitikkoja vaan esirukoilijoita.
Rukous on mahdottoman taidetta.
Raamatuntekstit: New Living Translation (NLT).
Suomennos: Marianne Tenetz